57ਵੀਂ ਵਾਰ ਆਪਣੇ ਮੁਕਾਬਲੇ 'ਚ ਆਏ 4 ਮਰਦਾਂ ਨੂੰ ਪਛਾੜ ਕੇ ਨਾਸਿਰਾ ਜਬੀਨ ਪੰਜਾਬ ਯੂਨੀਵਰਸਟੀ, ਲਾਹੌਰ ਦੇ ਵੀਸੀ ਬਣੇ।

ਯੂਨੀਵਰਸਿਟੀ ਦੇ ਹੁਣ ਤੱਕ ਦੇ ਕਾਰਜਕਾਲ ਵਿੱਚ 56 ਵਾਈਸ ਚਾਂਸਲਰ ਬਦਲੇ ਗਏ ਜਿਨ੍ਹਾਂ ਵਿੱਚ ਸਾਰੇ ਮਰਦ ਇਸ ਅਹੁਦੇ ਤੇ ਬਿਰਾਜਮਾਨ ਸਨ। 57ਵੀਂ ਵਾਰ ਆਪਣੇ ਮੁਕਾਬਲੇ 'ਚ ਆਏ 4 ਮਰਦਾਂ ਨੂੰ ਪਛਾੜ ਕੇ ਨਾਸਿਰਾ ਜਬੀਨ ਨੇ ਇਹ ਬਾਜ਼ੀ ਮਾਰ ਲਈ।

ਮਹਿਲਾ ਕੁਲਪਤੀ ਬਣਨ 'ਤੇ ਜਿੱਥੇ ਯੂਨੀਵਰਸਟੀ ਦੀਆਂ ਔਰਤਾਂ ਬੇਹੱਦ ਖੁਸ਼ ਹਨ ਉੱਥੇ ਹੀ ਕਈ ਵਿਦਿਆਰਥੀ ਉਨ੍ਹਾਂ ਦੀ ਨਿਯੁਕਤੀ 'ਤੇ ਇਤਰਾਜ਼ ਪ੍ਰਗਟ ਕੀਤਾ ਹੈ।

ਪੰਜਾਬ ਯੂਨੀਵਰਸਟੀ ਲਾਹੌਰ ਵਿੱਚ ਸ਼ੁਰੂ ਤੋਂ ਹੀ ਇਸਲਾਮੀ ਜਮਾਤ ਦੇ ਸਟੂਡੈਂਟਸ ਵਿੰਗ ਇਸਲਾਮੀ ਜਮਾਤ-ਏ-ਤਾਲਬਾ ਦਾ ਕਾਫ਼ੀ ਦਬਦਬਾ ਰਿਹਾ ਹੈ। 

ਇਸਲਾਮੀ ਸੋਚ ਰੱਖਣ ਵਾਲੇ ਇਨ੍ਹਾਂ ਵਿਦਿਆਰਥੀਆਂ ਦੇ ਯੂਨੀਵਰਸਟੀ ਵਿੱਚ ਕਰਤਾ-ਧਰਤਾ ਹਾਫ਼ੀਜ਼ ਇਦਰੀਸ ਨੂੰ ਜਦੋਂ ਪੁੱਛਿਆ ਗਿਆ ਕਿ ਮਹਿਲਾ ਵੀਸੀ ਬਣਨ 'ਤੇ ਉਨ੍ਹਾਂ ਦੀ ਕੀ ਰਾਇ ਹੈ ਤਾਂ ਉਨ੍ਹਾਂ ਨੇ ਇਸ ਫ਼ੈਸਲੇ ਨੂੰ ਸਹੀ ਠਹਿਰਾਇਆ।

ਜਮਾਤ-ਏ-ਤਾਲਬਾ ਦੇ ਮੁਖੀ ਹਾਫ਼ੀਜ਼ ਇਦਰੀਸ ਨੇ ਡਾ. ਨਾਸਿਰਾ ਜਬੀਨ ਦੇ ਵੀਸੀ ਬਣਨਾ ਦਾ ਸਵਾਗਤ ਕੀਤਾ ਹੈ

ਇਸ ਤੋਂ ਅਲਾਵਾ ਉਨ੍ਹਾਂ ਨੇ ਕਿਹਾ, ''ਔਰਤ ਹੋਣ ਦੇ ਨਾਤੇ ਉਨ੍ਹਾਂ 'ਤੇ ਇਹ ਜ਼ਿੰਮੇਵਾਰੀ ਚੁਣੌਤੀ ਭਰੀ ਹੋਵੇਗੀ। ਡਾ. ਨਾਸਿਰਾ ਨੂੰ ਖ਼ੁਦ ਨੂੰ ਸਾਬਿਤ ਕਰਨ ਅਤੇ ਇੰਨੀ ਵੱਡੀ ਜ਼ਿੰਮੇਵਾਰੀ ਨਿਭਾਉਣ ਲਈ ਮਾਨਸਿਕ ਦਬਾਅ ਦਾ ਸਾਹਮਣਾ ਵੀ ਕਰਨਾ ਪਵੇਗਾ।''

... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਕਈ ਵਿਦਿਆਰਥੀਆਂ ਵੱਲੋਂ ਸਵਾਗਤ

ਉਨ੍ਹਾਂ ਕਿਹਾ ਨਾਸਿਰਾ ਜਬੀਨ ਦੇ ਵੀਸੀ ਬਣਨ 'ਤੇ ਉਨ੍ਹਾਂ ਦੀ ਜਮਾਤ ਨੂੰ ਕੋਈ ਇਤਰਾਜ਼ ਨਹੀਂ।

ਹਾਫ਼ੀਜ਼ ਇਦਰੀਸ ਨੇ ਤਾਂ ਕੋਈ ਇਤਰਾਜ਼ ਨਹੀਂ ਕੀਤਾ ਪਰ ਇੱਕ ਹੋਰ ਵਿਦਿਆਰਥੀ ਸ਼ਹਿਰਯਾਰ ਨਿਆਜ਼ ਨੇ ਇਸ ਦਾ ਵਿਰੋਧ ਕੀਤਾ। 

ਉਸ ਦਾ ਕਹਿਣਾ ਹੈ, '' ਯੂਨੀਵਰਸਟੀ ਨੂੰ ਚਲਾਉਣਾ ਔਰਤ ਦੇ ਵਸ ਦੀ ਗੱਲ ਨਹੀਂ ਕਿਉਂਕਿ ਯੂਨੀਵਰਸਟੀ ਵਿੱਚ ਵਿਦਿਆਰਥੀ ਕਿਸੇ ਨਾ ਕਿਸੇ ਗੱਲ 'ਤੇ ਪ੍ਰਦਰਸ਼ਨ ਕਰਦੇ ਰਹਿੰਦੇ ਹਨ ਤੇ ਝਗੜੇ ਵੀ ਹੁੰਦੇ ਰਹਿੰਦੇ ਹਨ।'' 

"ਇਸ ਤੋਂ ਪਹਿਲਾਂ ਵੀਸੀ ਖ਼ੁਦ ਮੌਕੇ 'ਤੇ ਜਾ ਕੇ ਮਸਲੇ ਸੁਲਝਾ ਲੈਂਦੇ ਸੀ ਪਰ ਇੱਕ ਔਰਤ ਹੋਣ ਦੇ ਨਾਤੇ ਨਾਸਿਰਾ ਜਬੀਨ ਲਈ ਇਨ੍ਹਾਂ ਧੜਿਆਂ ਨੂੰ ਕਾਬੂ ਕਰਨਾ ਮੁਸ਼ਕਿਲ ਹੋ ਜਾਵੇਗਾ।''

ਯੂਨੀਵਰਸਿਟੀ ਦੇ ਵਿਦਿਆਰਥੀ ਸ਼ਹਿਰਆਰ ਨਿਆਜ਼ ਦਾ ਮੰਨਣਾ ਹੈ ਕਿ ਡਾ. ਨਾਸਿਰਾ ਜਬੀਨ ਯੂਨੀਵਰਸਿਟੀ ਦੇ ਝਗੜੇ ਸੁਲਝਾਉਣ ਵਿੱਚ ਮੁਸ਼ਕਿਲ ਹੋ ਸਕਦੀ ਹੈ

''ਯੂਨੀਵਰਸਟੀ 'ਚ ਦਾਖ਼ਲੇ ਲੈਣ ਸਬੰਧੀ ਕਾਫ਼ੀ ਸਿਆਸਤ ਹੁੰਦੀ ਹੈ ਅਤੇ ਇਸ ਸਿਆਸੀ ਦਬਾਅ ਨੂੰ ਝੱਲਣਾ ਉਨ੍ਹਾਂ ਲਈ ਮੁਸ਼ਕਿਲ ਹੋ ਜਾਵੇਗਾ।''

ਇੱਕ ਹੋਰ ਵਿਦਿਆਰਥੀ ਆਬਦੀਨ ਹਸਨ ਨੇ ਮਹਿਲਾ ਵੀਸੀ ਬਣਨ 'ਤੇ ਬੇਹੱਦ ਖੁਸ਼ੀ ਜ਼ਾਹਰ ਕੀਤੀ। ਉਨ੍ਹਾਂ ਨੇ ਕਿਹਾ ਔਰਤਾਂ ਨੂੰ ਹੱਲਾਸ਼ੇਰੀ ਦੇਣ ਦੀ ਇਹ ਬੜੀ ਸ਼ਾਨਦਾਰ ਮਿਸਾਲ ਹੈ। 

ਉਸ ਨੇ ਕਿਹਾ, ''ਨਾਸਿਰਾ ਜਬੀਨ ਵਿੱਚ ਕਾਬਲੀਅਤ ਹੈ ਤੇ ਉਹ ਯੂਨੀਵਰਸਟੀ ਨੂੰ ਚੰਗੀ ਤਰ੍ਹਾਂ ਚਲਾ ਸਕਦੇ ਹਨ।''

ਯੂਨੀਵਰਸਿਟੀ ਦੇ ਵਿਦਿਆਰਥੀ ਆਬਦੀਨ ਹਸਨ ਦਾ ਮੰਨਣਾ ਹੈ ਕਿ ਔਰਤਾਂ ਨੂੰ ਵਧਾਵਾ ਦੇਣ ਦੀ ਇਹ ਬੜੀ ਸ਼ਾਨਦਾਰ ਮਿਸਾਲ ਹੈ

ਲਾਹੌਰ ਦੀ ਪੰਜਾਬ ਯੂਨੀਵਰਸਟੀ ਦੇ ਸਾਬਕਾ ਵਾਈਸ ਚਾਂਸਲਰ ਜ਼ਕਰੀਆ ਜ਼ਾਕਿਰ ਨੇ ਕੁਝ ਗ਼ਲਤ ਫ਼ੈਸਲਿਆਂ ਦੀ ਸਜ਼ਾ ਭੁਗਤੀ ਤੇ ਸੁਪਰੀਮ ਕੋਰਟ ਆਫ਼ ਪਾਕਿਸਤਾਨ ਨੇ ਉਨ੍ਹਾਂ ਨੂੰ ਹਟਾ ਦਿੱਤਾ।

4 ਪ੍ਰੋਫੈਸਰਾਂ ਨੂੰ ਰੇਸ 'ਚ ਪਛਾੜਿਆ

ਸਰਚ ਕਮੇਟੀ ਨੂੰ ਜ਼ਿੰਮੇਵਾਰੀ ਮਿਲੀ ਕਿ ਫੌਰੀ ਤੌਰ 'ਤੇ ਯੂਨੀਵਰਸਟੀ ਦਾ ਨਵਾਂ ਵਾਈਸ ਚਾਂਸਲਰ ਨਿਯੁਕਤ ਕੀਤਾ ਜਾਵੇ।

5 ਸੀਨੀਅਰ ਪ੍ਰੋਫੈਸਰਾਂ ਦਾ ਇੰਟਰਵਿਊ ਲਿਆ ਗਿਆ ਜਿਨ੍ਹਾਂ 'ਚ 4 ਪੁਰਸ਼ ਅਤੇ ਇੱਕ ਔਰਤ ਸੀ। ਨਾਸਿਰਾ ਜਬੀਨ ਨੇ ਇਹ ਬਾਜ਼ੀ ਜਿੱਤੀ ਅਤੇ ਅਹੁਦਾ ਹਾਸਿਲ ਕੀਤਾ।

ਪੰਜਾਬ ਯੂਨੀਵਰਸਟੀ ਲਾਹੌਰ ਵਿੱਚ ਤਕਰੀਬਨ 45 ਹਜ਼ਾਰ ਵਿਦਿਆਰਥੀ ਪੜ੍ਹਦੇ ਹਨ ਜਿਨ੍ਹਾਂ 'ਚ 52 ਫ਼ੀਸਦ ਕੁੜੀਆਂ ਹਨ। 

ਡਾ. ਨਾਸਿਰਾ ਜਬੀਨ ਵੀਸੀ ਬਣਨ ਤੋਂ ਪਹਿਲਾਂ ਇੰਸਟੀਚਿਊਟ ਆਫ਼ ਸਾਇੰਸਜ਼ ਦੇ ਡਾਇਰੈਕਟਰ ਸਨ।

ਉਨ੍ਹਾਂ ਦੇ ਇੰਸਟੀਚਿਊਟ ਦੀ ਵਿਦਿਆਰਥਣ ਨੂਰ ਜ਼ੈਨਬ ਕਹਿੰਦੀ ਹੈ, ''ਪਾਕਿਸਤਾਨੀ ਸੋਸਾਇਟੀ ਵਿੱਚ ਔਰਤਾਂ ਨੂੰ ਪਿੱਛੇ ਰੱਖਿਆ ਜਾਂਦਾ ਹੈ। ਇਨ੍ਹਾਂ ਹਾਲਤਾਂ ਵਿੱਚ ਨਾਸਿਰਾ ਜਬੀਨ ਦਾ ਵੀਸੀ ਬਣਨਾ ਇੱਕ ਬਹੁਤ ਵੱਡੀ ਗੱਲ ਹੈ। ਡਾ. ਨਾਸਿਰਾ ਨੂੰ ਇਹ ਸਨਮਾਨ ਉਨ੍ਹਾਂ ਦੀ ਕਾਬਲੀਅਤ ਕਾਰਨ ਮਿਲਿਆ ਹੈ।''

ਵਿਦਿਆਰਥਣ ਨੂਰ ਜ਼ੈਨਬ ਦਾ ਕਹਿਣਾ ਹੈ ਕਿ ਨਾਸਿਰਾ ਜਬੀਨ ਦਾ ਵੀਸੀ ਬਣਨਾ ਇੱਕ ਬਹੁਤ ਵੱਡੀ ਗੱਲ ਹੈ

ਇੱਕ ਹੋਰ ਵਿਦਿਆਰਥਣ ਆਈਸ਼ਾ ਜਲਾਨੀ ਨੂੰ ਨਵੀਂ ਵੀਸੀ ਤੋਂ ਬਹੁਤ ਉਮੀਦਾਂ ਹਨ। ਉਹ ਕਹਿੰਦੀ...